བོད་ཀྱི་ས་བབ་ཀྱི་དབང་གིས་རྩྭ་དང་རྩི་ཤིང་གི་རིགས་གང་ཡིན་རུང་སྐྱེ་འཚར་དལ་བ་དང་།དེ་དག་གཏོར་སྐྱོན་ཐེབས་སླ་བ་སོགས་ཀྱིས་བོད་ཀྱི་རྩྭ་ཐང་ལ་བདག་ཉར་ཚགས་ཚུད་བྱ་དགོས་ཡོད་མོད།ཡིན་ནའང་།བོད་ཁུལ་གྱི་ས་ཆ་མང་པོ་ཞིག་ཏུ་ས་རྒོད་བསློག་པ་དང་བྱེ་ཐང་དུ་འགྱུར་བཞིན་པའི་གནད་དོན་ཧ་ཅང་ཚབས་ཆེན་ཡིན་ཏེ།མཚོ་སྔོན་གྱི་ས་རྒོད་བསློགས་པ་ཁྱོན་བསྡོམས་ན་ཕལ་ཆེར་མུའུ་ཁྲི་ཚོ༡༠༠ཡན་ལ་བསླེབས་པ་དང་དེའི་ནང་མང་ཆེ་བ་རྩྭ་ས་གཤིན་པོ་བསློགས་པ་དང་།རྩྭ་ཐང་འདྲུད་འཐེན་འཁོར་ལོས་བསློགས་ནས་རྨོ་ཞིང་བྱས་ཏེ་གྲོ་ནས་སྲན་གསུམ་བཏབ་རུང་རྩྭ་རྒོད་ལས་ལོ་ཏོག་སྐྱེས་མེད་པ་དང་།དེ་རུ་སྐྱེས་པའི་རྩྭ་རྒོད་ལ་རྩྭ་བཅུད་མེད་པས་ཕྱུགས་ཟོག་གིས་མི་ཟ་བའི་གནས་ཚུལ་འདུག